La Faute-sur-Mer

**La Faute-sur-Mer**  (ìm lokààla Poitevin-Dialäkt *La Fàute* ) ìsch a ehamooliga frànzeescha Gmainda mìt  Iiwoohner (Schtànd: ) ìm Département Vendée ìn dr Regioon Pays de la Loire. Sa hàt zem Arrondissement Les Sables-d’Olonne un zem Kàntoon Mareuil-sur-Lay-Dissais gheert.

Àm 1. Janner 2022 ìsch La Faute-sur-Mer zamma mìt L’Aiguillon-sur-Mer füsionart worra, fìr d’ näija Gmainda L’Aiguillon-la-Presqu’île bìlda. Zitterhar besìtza d’ friahjera Gmainda dr Schtàtüs vun delegiarta Gmainda.

## Geogràfii
La Faute-sur-Mer lììgt uff’ma schmààla Kìschtaschtraifa-n-àm süüdliga Rànd vum Département Vendée — ’s ìsch àlso a Hàlbìnsla àn dr Kìschta vum Àtlàntik. S’ Dorf lììgt äbba 38 Kilomääter süüdäschtlig vu La Roche-sur-Yon un 23 Kilomääter nordwäschtlig vu La Rochelle. S’ Gebiat gheert zem Regionààla Nàtüürpàrk Marais Poitevin.

Umgaa wìrd La Faute-sur-Mer vu da Nochbergmainda un vu dr *Commune déléguée*:

Ìm Wäschta vum Dorf ìsch a 8 km lànger Sàndschtrànd, mìt’m FKK-Beraich Pointe d’Arçay gànz ìm Süüda. Ìm Oschta granzt La Faute-sur-Mer àn dr Fluss Lay, wo dr Ort vum klaina Hààfa vu L’Aiguillon-sur-Mer trännt. Zwai Brìcka verbìnda d’ baida Derfer vun L’Aiguillon-la-Presqu’île – aina Brucka ìsch fìr d’ Füassganger, d’ àndra fìr d’ Wààga.

D’ Ortschàft känna m’r ìn dräi Gebiater untertaila:
* ìm Süüda-n-ìsch s’ Schutzgebiat Pointe d'Arçay mìt Sàndbuckel un Kiafer, wu vììla Veegel kumma ku ìwwerwìntra un rüahja;
* ìn dr Mìtta-n-ìsch s’ Dorfzäntrum;
* ìm Norda sìnn làndwìrtschàftliga Flächa un s’ Ìnnermeer Belle-Henriette. Ìm Àuigscht 2011 ìsch s’ Schutzgebiat *Casse de la Belle Henriette* ärschtällt worra, wo Tail vum Regionààla Nàtüürpàrk Marais Poitevin ìsch. S’ Gebiat hàt a Flächa vu 337 Häktààra, drunter 200 Häktààra Ìnnermeer. Ìm Gebiat sìnn 360 Pflànza-n-àrta un 195 Voogelàrta z’ fìnda.

S’ Ortsgebiat vu La Faute-sur-Mer ìsch äbba 726 Häktààra grooss. D’ durschnìttliga Heecha ìsch um 3 Määter glaaga — d’ Heecha schwànka zwìscha 0 un 17 Määter ìwwer’m Meer.

## Gschìchta
Àm 28. Hornung 2010 ìsch La Faute-sur-Mer aina vu da wäschtfrànzeescha Gmainda gsìì, wo àm schtärkschta vum Orkàn Xynthia betroffa worra-n-ìsch. Ìn da Hiiser sìnn bis zwaiaihàlb Määter Wàsser gsìì. Ìn dr Gmainda sìnn 29 Litt gschtoorwa. Noh-n-em Orkàn hàt dr Prefäkt vum Département Vendée a „Schwàrza Zoona“ ärschtällt mìt 674 Hiiser, wo àbgrìssa wara solla — d’ Aigatìmmer solla vu da Versìcherungskàssa un vum Schtààt vergiata worra. Vììla Iiwoohner hann dr Bìrgermaischter René Marratier veràntwortlig gmàcht, wial’r d’ Ìwwerschwämmungsrisiko unterschätzt hatt. Mehr àss 100 Iiwooher hann a Klààg iigraicht, fìr àss a Ärmìttlungsverfààhra-n-ìwwer d’ Behàndlung vum Ìwwerschwämmungsrisiko dur d’ Schtàdtverwàltung gäffnet wìrd.

Dr Prozass hàt àm 15. Septamber 2014 z’ Les Sables-d’Olonnes ààgfànga. Àm 12. Dezamber 2014 hàt d’ Schtroofkàmmer vum Ziwilgrìcht vu Les Sables-d’Olonnes dr ehamooliga Bìrgermaischter René Marratier züa viar Joohra Gfangniss un 30.000 Öiro Galdschtroof verurtailt. D’ ehamooliga schtällvertrattanda Bìrgermaischtera Françoise Babin ìsch züa zwai Joohra Gfangniss un 75.000 Öiro Galdschtroof verurtailt worra. Domìt sìnn zem äärschta Mol Politiker waaga Fàhrlassigkait züa Gfangniss ohna Bewaahrung verurtailt worra. Noh-n-em Prozass ìn Àppall ìm Àwrìl 2016 ìsch dr Marratier züa zwai Joohra Gfangniss uff Bewaahrung verurtailt worra. Ìm Mai 2018 ìsch hàt àwwer s’ Ziwiilgrìcht vu Les Sables-d’Olonnes gsajt, àss dr Marratier nìt d’ Opfer vu dr Kàtaschtroofa vergiata müass.

Noh-n-em Orkàn ìsch uff 80 Prozant vum Gmaindabooda jeener Bàui verbotta worra. Ainiga Iiwoohner hann jedoch d’rgeega protäschtiart, un ìm Janner 2015 ìsch dia Mààsnàhma vum Verwàltungsgrìcht ruckgangig gmàcht worra.

Fìmf Joohr noh dr Kataschtroofa, àm Ààfàngsjoohr 2015 ìsch hàt d’ Gmainda numma 730 Iiwoohner zeehlt (geega 1000 vor dr Kàtàschtroofa). 600 Hiiser sìnn àbgrìssa worra (dàs ìsch äbba 20 Prozant vum Gmaindabooda), un d’ Gschäft hann 25 Prozant Umsàtz verloora. 

Ànna 2014 ìsch z’ La Faute-sur-Mer a Dankmool ärrìchta worra, fìr d’ Opfer vum Orkàn Xynthia eehra.

## Äntwìcklung vu dr Beväälkerung

## Lüag àui
* Lischta vu da Gmainda ìm Département Vendée

## Weblìnks

* Offiziälla Websitta vu dr Gmainda (frànzeesch)

## Ainzelnoohwiisa